### Resume

Kommissorium for grønt tillæg til mobilitetsplan præsenteres. Med godkendelse af kommissoriet kan forvaltningen gå i gang med at udarbejde tillægget.

### Sagsfremstilling

Byrådet godkendte den 15. august 2018 punkt nr. 184, godkendelse af mobilitetsplan 2018-2030 – et visionskatalog. Denne mobilitetsplan omfatter udelukkende mobilitet i Vejle by.

Byrådet godkendte den 9. december 2020 punkt nr. 232, [adresse] 2020-2050. CO2-udledning fra transport udgør 28 % af klimagasudledningen i [adresse] klimaregnskab. Klimaplanen har ni indsatsområder, hvoraf Grøn Mobilitet er det ene.

Teknisk Udvalg blev den 12. februar 2021 på temamøde om klimahandlingsplan præsenteret for oplæg til indhold for grønt tillæg til mobilitetsplan.

Økonomiudvalget godkendte den 9. august 2021 punkt nr. 190, at der afsættes midler til udarbejdelse af grønt tillæg til mobilitetsplan.

Teknisk Udvalg godkendte den 22. januar 2022 punkt nr. 6, godkendelse – proces grønt tillæg til mobilitetsplan.

Økonomiudvalget og Teknisk Udvalg blev den 21. marts 2022 på fællesmøde præsenteret for status af arbejdet med grønt tillæg til mobilitetsplan.

Der er udarbejdet et kommissorium, vedlagt som bilag 1, der opstiller rammerne for et grønt tillæg til mobilitetsplan. Det grønne tillæg skal udarbejdes, så det understøtter målene i kommunens klimaplan. Klimaplanens målsætninger om grøn mobilitet er derfor oplistet i kommissoriet. Det grønne tillæg til den gældende mobilitetsplan skal omfatte hele [adresse] geografi og have fokus på at understøtte målene for grøn mobilitet i kommunens klimaplan.

Der er foreslået 10 dogmer, der skal ligge til grund for det fremtidige arbejde med mobilitet, både i udvikling, planlægning, anlæg og drift. I kommissoriet lægges op til, at målene nås ved at undersøge muligheder og beskrive handlinger for 13 emner. Emnerne er eksempelvis cykelpotentialer, ladeinfrastruktur til elbiler, samkørsel, erhvervstrafik og adfærd.

Sideløbende med udarbejdelse af grønt tillæg til mobilitetsplan arbejdes der med prøvehandlinger.

Det forventes, at det grønne tillæg kan fremlægges til godkendelse ultimo 2022.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Grønt tillæg til mobilitetsplan skal bidrage til [adresse] opfyldelse af Klimaplan 2020-2050 ved fokus på grønne tiltag i forbindelse med mobilitet.

### Historik

Teknik- og Miljødirektøren indstiller, 29. marts 2022, pkt. 70:

at kommissorium for grønt tillæg til mobilitetsplan godkendes og at tillægget udarbejdes.

Beslutning fra Teknisk Udvalg, 29. marts 2022, pkt. 70:

Anbefalet.

Beslutning fra Økonomiudvalget, 19. april 2022, pkt. 86:

Anbefales.

Laust Jespersen tog forbehold for sin stillingtagen til Byrådets behandling af sagen.

### Beslutning

Godkendt.